《寄赠河中孙大谏兼简刘大著李渎处士》
宋代·魏野

暂出皇州路不赊，莫同梦得动咨嗟。
双旌况镇重华国，五府犹为大尹家。
刘耀卿方知属邑，李长源旧寄生涯。
相逢应是星频聚，岂独山河势可夸。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。